รู้มารยาทในการเขียนการ์ดแสดงความเสียใจ บรรจงเขียนข้อความที่เหมาะสม เขียนถึงสถานการณ์ที่เฉพาะเจาะจง
ถึงแม้ว่าคุณจะทราบข่าวการเสียชีวิตของใครสักคนผ่านโซเชียลมีเดียหรืออีเมล แต่การส่งการ์ดให้คือการแสดงถึงการใส่ใจและผ่านการคิดมาดีแล้ว คุณจะซื้อการ์ดมาจากร้าน ใช้การ์ดเปล่าที่มีรูปภาพเหมาะๆ หรือใช้การ์ดทำมือสวยๆ ก็ได้ ข้อความในนั้นควรเขียนด้วยมือ ถ้าพิมพ์ก็ควรใช้หมึกสีน้ำเงินหรือสีดำ  อย่าส่งข้อความแสดงความเสียใจผ่านมือถือ ถ้าคุณจำเป็นต้องแสดงความเสียใจผ่านโซเชียลมีเดียจริงๆ ก็ส่งการ์ดตามไปด้วย ถึงแม้ช่อดอกไม้มักจะมาพร้อมกระดาษโน้ตเล็กๆ คุณก็ควรจะส่งการ์ดที่มีพื้นที่ให้เขียนแสดงความเสียใจมากเพียงพอไปด้วย วิธีนี้จะทำให้คุณได้เขียนข้อความและลงชื่อด้วยสายมือตัวเอง ดีกว่าให้ร้านดอกไม้พิมพ์ข้อความออกมาให้ จะเป็นการดีที่สุดถ้าคุณส่งการ์ดไปทันทีที่ได้ทราบข่าวการเสียชีวิตของใครสักคน ปกติแล้วควรส่งไปภายในไม่กี่วันหรือไม่กี่สัปดาห์หลังการเสียชีวิต แต่ถ้าคุณไม่ทราบข่าวการเสียชีวิต การส่งการ์ดไปให้แม้จะผ่านมาหลายเดือนหรือหลายปีแล้วก็สามารถทำได้ ถ้าคุณไม่ส่งการ์ดไปเลย อีกฝ่ายอาจคิดว่าคุณไม่สนใจ ถึงแม้ว่ามันจะดูประดักประเดิดที่ส่งการ์ดไปช้า แต่ก็ดีกว่าไม่ส่งการ์ดไปเลยสักใบ การพูดว่า “ฉันจะสวดภาวนาให้คุณ” นั้นถือว่ารับได้ แต่การคัดลอกข้อความในคัมภีร์ไบเบิลมาทั้งยวงหรือการแสดงความเชื่อทางศาสนาที่มากเกินไปคงไม่เหมาะจะเขียนลงไปในการ์ด คนที่ได้รับการ์ดอาจไม่ได้มีความเชื่อแบบเดียวกับคุณ อีกอย่างคุณคงไม่อยากยัดเยียดความเชื่อให้อีกฝ่ายในช่วงเวลาแสนเปราะบางแบบนี้ เลือกใช้คำธรรมดาที่แสดงความรักและความอาลัยดีกว่าคำที่มีนัยทางศาสนา  เช่น ประโยค “ฉันว่าเขาคงไปอยู่สวรรค์แล้ว” อาจจะไม่เหมาะสมเพราะอีกฝ่ายอาจไม่ได้มีความเชื่อเรื่องสวรรค์ อย่างไรก็ตามถ้าคุณและอีกฝ่ายมีความเชื่อทางศาสนาแบบเดียวกัน การเขียนข้อความแบบนั้นก็ถือว่าเหมาะสมและไม่เป็นปัญหา เชื่อตัวเองเมื่อต้องเขียนข้อความที่แสดงความเสียใจและทำให้อีกฝ่ายเห็นว่าคุณใส่ใจ การส่งการ์ดถือเป็นการกระทำที่แสดงถึงความใส่ใจและผู้รับจะประทับใจกับการกระทำนี้ พยายามเขียนข้อความที่จริงใจและอ่อนโยน ถ้าคุณรู้สึกว่าการแสดงตัวตนผ่านการเขียนข้อความนั้นยาก ก็ไม่เป็นไร มีอีกหลายวิธีที่จะแสดงให้อีกฝ่ายรับรู้ว่าคุณพร้อมอยู่เคียงข้างเขาเสมอในช่วงเวลาที่ยากลำบาก เวลาเขียนการ์ดแสดงความเสียใจ เรามักเริ่มด้วยคำว่า “ที่รัก” คุณอาจเขียนคำว่า “สุดที่รัก” หรือเขียนชื่อคนๆ นั้นลงไปก็ได้ หลีกเลี่ยงการเริ่มต้นด้วยคำว่า “หวัดดี” หรือคำอื่นที่ดูเล่นๆ เพื่อให้การ์ดดูมีความจริงจังมากขึ้น  เขียนถึงอีกฝ่ายด้วยชื่อปกติที่คุณเรียก ถ้าคุณเขียนให้อาจารย์ที่ปกติแล้วคุณเรียกว่า “อาจารย์ฟ้าใส” ก็ให้เขียนชื่อนั้นลงในการ์ด ถ้าคุณเขียนการ์ดให้คนที่รู้จักกันดี การเรียกชื่อโดยแสดงความสนิทสนมก็ถือเป็นเรื่องที่เหมาะสม ถ้าคุณเขียนการ์ดแสดงความเสียใจให้ทั้งครอบครัว คุณต้องเขียนชื่อทุกคนในครอบครัวนั้นให้ครบ ถ้าคุณไม่รู้ชื่อของทุกคนในครอบครัวนั้น คุณอาจจะเขียนว่า “เอมและครอบครัว” อธิบายว่าคุณเสียใจมากแค่ไหนตอนทราบข่าวว่าเขาหรือเธอเสียชีวิต ถ้าคุณรู้จักกันเป็นการส่วนตัว ก็เขียนชื่อเขาหรือเธอลงไป แต่ถ้าไม่รู้จักคุณอาจเขียนถึงเขาหรือเธอว่า “คุณแม่ของคุณ” หรือ “คุณปู่ของคุณ” หรือใช้คำเรียกอื่น ตัวอย่างข้อความในการ์ดก็เช่น:   ฉันเสียใจเมื่อได้รู้ว่าเมฆจากไปแล้วหลังจากต่อสู้กับมะเร็งมายาวนาน ฉันเสียใจอย่างสุดซึ้งเมื่อรู้ว่าน้ำตาลได้จากไปแล้ว ไม่มีคำใดจะอธิบายได้ว่าฉันเสียใจแค่ไหนที่จันทร์เจ้าจากเราไปแล้ว การเขียนข้อความสั้นๆ ที่แสดงความเห็นอกเห็นใจถือว่าเหมาะสมแล้วถ้าคุณจะส่งให้คนที่ไม่รู้จักกันดี ใช้ประโยคที่ใช้กันทั่วไปสถานการณ์แบบนี้และจะไม่ก่อให้เกิดการเข้าใจผิด ถ้าอยากเขียนการ์ดสั้นๆ ลองเขียนประโยคทำนองว่า “นึกถึงคุณเสมอ” หรือ “ขอแสดงความเสียใจอย่างสุดซึ้ง” วิธีนี้ถือว่าเหมาะมากถ้าคุณใช้การ์ดที่มาพร้อมกับบทกลอนหรือข้อความสั้นๆ ด้านใน ตัวอย่างประโยคสั้นๆ ที่เหมาะกับการแสดงอารมณ์ความรู้สึกก็เช่น:  ฉันจะนึกถึงเธอเสมอ เราจะนึกถึงและสวดภาวนาให้คุณ เราจะนึกถึงคุณ ฉันจะสวดภาวนาให้คุณในช่วงเวลาที่ยากลำบากเช่นนี้ เราจะเชิดชูเกียรติ[ผู้ตาย]ในช่วงเวลาอันแสนโศกเศร้านี้ [ผู้ตาย]จะอยู่ในความทรงจำของเราเสมอ ถ้าคุณรู้จักผู้ตาย ลองเขียนว่าคุณจะคิดถึงเขาหรือเธอมากขนาดไหน และเขียนเรื่องนิดๆ หน่อยๆ ที่คุณพอจะจำได้ การเขียนแสดงความเศร้าจะทำให้ผู้รับรู้สึกไม่โดดเดี่ยวเท่าไหร่ในช่วงเวลาแห่งความสูญเสีย เขียนถึงสิ่งพิเศษเกี่ยวกับผู้ตายหรือเขียนว่าคนๆ นั้นมีความหมายกับคุณมากแค่ไหน การเขียนข้อความที่เชื้อเชิญให้อีกฝ่ายโทรหาคุณหรือติดต่อมาได้เสมอถือเป็นเรื่องที่ดีมาก แต่คุณเองก็ต้องมั่นใจว่าพร้อมที่จะให้ความช่วยเหลือหากอีกฝ่ายมาขอความช่วยเหลือจริงๆ ถ้าคุณรู้จักอีกฝ่ายดี คุณอาจจะเขียนว่า “ด้วยรัก” แล้วลงชื่อ ถ้าคุณจะส่งการ์ดให้ใครสักคนและคิดว่าคำว่า “ด้วยรัก” ไม่เหมาะสม ลองเลือกคำลงท้ายที่แสดงถึงความรู้สึกและความสัมพันธ์ระหว่างคุณกับผู้รับได้ดีที่สุด เช่น:  ด้วยความปรารถนาดี ด้วยรักและระลึกถึง ด้วยรัก ด้วยความเห็นใจอย่างที่สุด ด้วยความเสียใจอย่างสุดซึ้ง ด้วยความเสียใจจากใจจริง คุณคงมีความทรงจำที่อยากเล่าและมีคำพูดมากมายอยากจะกล่าวถ้าคุณรู้จักกับผู้ตายเป็นอย่างดี ลองร่างข้อความไว้ในกระดาษอีกแผ่น คุณจะได้เรียบเรียงความคิดก่อนที่จะเขียนข้อความแสดงความเสียใจลงบนการ์ด ลองนึกว่าคุณรู้อะไรเกี่ยวกับผู้ตายบ้าง และพยายามเขียนให้เนื้อความดูเป็นธรรมชาติและจริงใจที่สุด ตัวอย่างก็เช่น   ตุลย์ที่รัก เราเสียใจมากตอนที่ได้ทราบข่าวว่าขวัญเสียชีวิตแล้ว เธอเป็นเพื่อนที่ใจดี ใส่ใจ และมีเวลาให้ผู้อื่นเสมอ พวกเรารักขวัญมาก นักเรียนของขวัญจะจำเธอในฐานะคุณครูผู้ทุ่มเทและเป็นบุคคลต้นแบบที่น่าทึ่ง ถ้าคุณต้องการความช่วยเหลือเรื่องธุระต่างๆ การจัดการเรื่องในบ้านให้เป็นระเบียบเรียบร้อย หรือจะเป็นความช่วยเหลือใดๆ ก็ตาม ได้โปรดบอกพวกเราได้เลย เรารักและคิดถึงคุณ ด้วยความเสียใจอย่างยิ่ง พิมพ์และอินทร์ เจนจิรากับจุณที่รัก เราไม่รู้เลยว่าจะอธิบายว่าเราเสียใจแค่ไหนเมื่อได้รับข่าวว่าลูกสาวพวกคุณจากไปหลังจากต่อสู้กับโรคมานาน เธอเป็นเด็กสาวที่กล้าหาญและสดใส พวกเราจะคิดถึงเธอทุกวัน เราจะสวดภาวนาให้พวกคุณและลูกชายทั้งสองของคุณ ถ้าพอจะมีอะไรที่เราช่วยได้ โทรหาเราได้ทันที ด้วยรัก ก้องภพและดารินทร์ คุณอาจจะไม่ได้พูดเรื่องความทรงจำที่มีร่วมกับผู้ตาย แต่คุณพูดถึงชื่อเสียงของคนๆ นั้นหรือพูดว่าคุณเสียใจมากแค่ไหนที่ครอบครัวของเพื่อนหรือญาติต้องเสียคนที่รักไป ตัวอย่างก็เช่น:  มัดหมี่ที่รัก ฉันเสียใจมากเมื่อรู้ว่าคุณพ่อของเธอจากไปแล้ว ถึงแม้ฉันจะไม่เคยพบท่าน แต่ฉันรู้ดีว่าทุกคนในชุมชนชื่นชมจิตอาสาของท่านมากแค่ไหน เธอช่างโชคดีที่ได้อยู่กับท่านในวาระสุดท้าย ถ้าเธอต้องการอะไรหรือแค่อยากคุยก็โทรหาฉันได้เลย ฉันคิดถึงเธอนะ ด้วยรักและอาลัย จิ๊บ วิษณุที่รัก ฉันเสียใจมากตอนรู้ข่าววิศรุตน้องชายของคุณ ฉันรู้ว่าพวกคุณสองคนสนิทกันมาก ถ้ามีอะไรที่ฉันพอจะช่วยได้ก็โทรมาได้เลย ด้วยความอาลัยจากใจ อลิษา การแสดงความเสียใจอย่างจริงใจควรจะเป็นไปแบบเดียวกันเมื่อคุณได้รับข่าวว่า สัตว์เลี้ยงของคนรู้จักได้ตายลง ลองนึกว่ามีรายละเอียดอะไรเกี่ยวกับสัตว์เลี้ยงตัวนั้นให้คุณพอจะเขียนได้บ้าง ตัวอย่างก็เช่น:  ลลิลที่รัก ฉันเสียใจด้วยที่ไมโลตายจากไป ฉันยังจำตอนที่เธอรับมันมาเลี้ยงเมื่อ 13 ปีก่อนได้อยู่เลย มันเป็นเพื่อนที่แสนวิเศษ ต่อไปเวลาเราไปเดินเล่นด้วยกันคงไม่เหมือนเดิมแล้วเพราะไม่มีไมโลเดินอยู่ข้างๆ เธอ กอดแน่นๆ นะ จิรา บดินทร์ที่รัก ฉันได้ข่าวเรื่องสำลีแล้ว สำสีคือแมวที่พิเศษที่สุด ไม่อยากจะเชื่อเลยว่าฤดูร้อนนี้จะไม่มีสำลีมาเล่นด้วยในสวนแล้ว มันชอบทำแบบนี้ตลอดเลยเวลาอากาศเริ่มอุ่นขึ้น ฉันนึกถึงนายเสมอนะ แดน
ส่งการ์ดให้เสมอ อย่าส่งอีเมล. ส่งการ์ดไปด้วยเสมอแม้ว่าคุณจะส่งดอกไม้ไปก็ตาม. ส่งการ์ดไปให้แม้ว่าเรื่องจะผ่านมาแล้วก็ตาม. อย่าเขียนประเด็นทางศาสนามากจนเกินไป ยกเว้นว่าอีกฝ่ายมีความเชื่อเหมือนคุณ. อย่ากังวลเกินไปว่าคุณจะทำอะไรผิด. เริ่มต้นด้วยคำทักทายที่เหมาะสม. เขียนข้อความว่าคุณเสียใจต่อการจากไปของบุคคลนั้นมากแค่ไหน. ถ้าคุณไม่รู้จักอีกฝ่ายสักเท่าไหร่ เขียนให้สั้นเข้าไว้. ถ้าคุณรู้จักผู้ตาย ลองเขียนเล่าความทรงจำที่มีร่วมกัน. เสนอความช่วยเหลือถ้าคุณต้องการ. จบข้อความในการ์ดด้วยคำลงท้ายที่เหมาะสม. เขียนข้อความที่แสดงถึงความสนิทสนมใกล้ชิดถ้าคุณรู้จักผู้ตายเป็นอย่างดี. แสดงความเสียใจจากใจจริงถ้าคุณไม่เคยเจอผู้ตายมาก่อน. เขียนข้อความจากใจเมื่อทราบข่าวว่าสัตว์เลี้ยงตาย.
https://www.wikihow.com/Sign-a-Sympathy-Card https://www.wikihow.com/Sign-a-Sympathy-Card https://www.wikihow.com/Sign-a-Sympathy-Card
Knowing Sympathy Card Etiquette Striking the Right Note Addressing Specific Situations